Sunnudagin vitjar NSÍ, sum roynir at halda fast í oddinum. Hinvegin hava vit nógva ferð í løtuni, og hana ynskja vit at halda Tað plagar at vera gott og undirhaldandi, tá vit takast við runavíkinga, og sunnudagurin verður helst einki undantak. NSÍ varð í ár mett sum ein av stóru favorittunum til FM-gullið, og hóast teir hava snávað nakrar ferðir, so eru teir framvegis beint undir radaranum. Snávini á vegnum merkja tó, at NSÍ nú av álvara skal sláa til, og tí er eingin ivi um, at teir ætla sær øll stigini móti okkum. Hinvegin er heldur eingin ivi um, at vit vilja hava stigini. Vit eru í hørðum oddastríði, og so ræður um at halda fast og sláa til, tá grannarnir fyrr ella seinni kiksa.